(Finansavisen): I løpet av noen høstdager omregistrerte familien Andresen eierskapet i ferd. Det gir døtrene «fleksibilitet i investeringene» og en saftig skatterabatt.Det skriver Finansavisen onsdag.Investor Johan H. Andresen og hans familie rydder opp i eierskapet av investeringskonglomeratet Ferd, der om lag 32 milliarder kroner ligger under forvaltning.Verdiene ligger i Ferd AS, men de overordnede holdingselskapene stokkes om, opplyser finansdirektør Erik Rosness.Tidligere har Andresens døtre, Katharina G. Andresen og Alexandra G. Andresen, kommet inn på eiersiden gjennom aksjer i Ferd Holding AS. De to søstrene har eid disse aksjene privat.I høst etablerte imidlertid familien nye selskaper og enkle, men smidige grep gjør nå at de får større spillerom med investeringene og en lettelse fra skatteetaten, skriver Finansavisen.Gave fra skatteetatenEtter sine respektive perioder med kreditorvarsler ble søstrenes nye selskaper registrert i Brønnøysundregistrene i midten av desember.- Selv om eierskapet til Ferd blir organisert annerledes, medfører det ingen endringer i det reelle eierskapet. Johan og døtrene vil beholde de samme eierandelene som tidligere, sier konsernsjef i Ferd, Morten Borge.Johan H. Andresen eier Ferd gjennom holdingsselskapet Ferd JHA AS. I forbindelse med at døtrene kommer inn på eiersiden ble det opprettet en A- og B-aksje i Ferd Holding AS, og de to døtrene eide privat 42,4 prosent hver av B-aksjene, ifølge Finansavisen.- Andresen-familien skal ha den samme eierfordelingen, men det er nå etablert et investeringsselskap for både Katharina og Alexandra, sier Rosness.Han opplyser at de fortsatt har en eierandel på 42,4 prosent hver gjennom B-aksjene i Ferd Holding AS, men at de nå eies formelt av henholdsvis Ferd KGA AS og Ferd AGA AS.En heldig bieffekt av omorganiseringen: Mindre å betale til futen for 2018.- Vi anslår at Katharina og Alexandra til sammen får en redusert formueskatt for 2018 på omkring 80 prosent, som utgjør mellom 90 og 100 millioner kroner. Men dette er kun en engangseffekt for 2018, sier Rosness.Johan H. Andresen er ifølge Kapitals liste over Norges 400 rikeste nummer seks på formuetoppen, med en nettoformue på 33 milliarder kroner.Katharina Andresens formue er ifølge tall fra Creditsafe hele 6,84 milliarder kroner, mens søster Alexandras formue er ifølge Finansavisen ikke oppgitt. I 2016 hadde de to søstrene en samlet ligningsformue på over 15 milliarder kroner.